
ПРОЕКТ ЗА ИЗМЕНЕНИЕ И ДОПЪЛНЕНИЕ 
НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ
 НА ТЕРИТОРИЯТА НА ОБЩИНА ГРАМАДА

                               
                           ВНОСИТЕЛ:  МИЛЧО БАШЕВ – КМЕТ НА ОБЩИНА ГРАМАДА
Проект


Мотиви към предложение за приемане на промени в Наредба за определянето и администрирането на местните такси и цени на услуги на територията на община Грамада.
На основание чл.26, ал.2 от Закона за нормативните актове след публикуване на настоящото обявление на интернет страницата на общината, Община Грамада приема в 14-дневен срок от обявяването предложения и становища  е-mаil адрес obstina_gramada@abv.bg или в деловодството на Община Грамада, пл.”Мико Нинов” № 1 относно проекта за изменение и допълнение на  Наредба за определянето и администрирането на местните такси и цени на услуги на територията на община Грамада.
Приемането на проект за изменение и допълнение на  Наредба за определянето и администрирането на местните такси и цени на услуги на територията на община Грамада, засяга и обществения интерес свързано е с технологично време за публикуване, обсъждане, приемане и поради това следва да бъде приложена разпоредбата на чл.26, ал.4, изречение второ от Закона за нормативните актове, а именно: При изключителни случаи и изрично посочване на причините в мотивите, съответно в доклада съставителят на проекта може да определи друг срок, но не по-кратък от 14 дни. В този срок заинтересованите лица ще имат възможност да дадат своите предложения и становища относно горецитирания проект.
На основание чл.28, ал.2 от Закона за нормативните актове, Ви предоставяме следните МОТИВИ към проекта за изменение и допълнение на  Наредба за определянето и администрирането на местните такси и цени на услуги на територията на община Грамада.

Причини, които налагат измененията и допълненията:
1.В брой 97 от 06.12.2016 г. на ДВ са обнародвани промени в Приложение № 2 на Закона за местните данъци и такси.Съгласно чл.3, ал.1 от Приложение № 2(в сила от 01.01.2017 г.) е указан редът за определяне на данъчна оценка на имотите, като с така цитираното изменение е съкратен срокът за изпълнение на административната услуга за общинските администрации.Тази промяна следва да бъде отразена по съответния ред в Наредбата определянето и администрирането на местните такси и цени на услуги на територията на община Грамада.С оглед на това се обуславя необходимостта от приемането на изменения относно конкретната административна услуга предлагана от община Грамада.
2.Във връзка с уточняване на  начинът за образуване и събиране на таксите за социалната услуга Домашен социален патронаж е необходимо да се направят изменения и допълнения в раздел ІV от Наредбата - Такси за детски ясли, детски градини, домашен социален патронаж.
3.Синхронизирането на извършваните услуги, които общинската администрация предлага на гражданите и юридическите лица  с действащата нормативна уредба, обуславят необходимостта от изменение и допълнение на Наредбата за  определянето и администрирането на местните такси и цени на услуги на територията на община Грамада в частта Такса за битови отпадъци .

2. Цели които се поставят:
- актуализиране на Наредбата за определянето и администрирането на местните такси и цени на услуги на територията на община Грамада и нейното синхронизиране с настъпилите законови промени;
- постигането на по-добра регламентация и прозрачност при определянето и заплащането на дължимите такси;
- предоставяне на възможност на задължените лица, неползващи услугата сметосъбиране и сметоизвозване за целогодишно неползвани имоти, които не са основно жилище,  да декларират тези обстоятелства пред Община  Грамада и да бъдат освободени от заплащане на съответната такса.

3. Финансови и други средства, необходими за прилагането на наредбата.

Проектът  на Наредбата за  определянето и администрирането на местните такси и цени на услуги на територията на община Грамада не изисква нови финансови или други средства.

4. Очаквани резултати от прилагането, включително финансови, ако има такива.
- актуализиране на Наредбата за определянето и администрирането на местните такси и цени на услуги на територията на община Грамада и нейното синхронизиране с настъпилите законови промени;
- постигането на по-добра регламентация и прозрачност при определянето и заплащането на дължимите такси;
- облекчаване на лицата – задължени за плащане на такса за сметосъбиране и сметоизвозване за целогодишно неползвани имоти, които не са основно жилище.

5. Анализ за съответствие с правото на Европейския съюз.

Предлаганият проект за изменение и допълнение на Наредбата за определянето и администрирането на местните такси и цени на услуги на територията на община Грамада е подзаконов нормативен акт за прилагане на отделни разпоредби на Закона за местните данъци и такси, поради което, съответствието й с правото на Европейския съюз е предопределено от съответствието на посочения Закон с правото на Европейския съюз.
Предвид гореизложеното представям на вашето внимание следният проект за изменение и допълнение на Наредбата за  определянето и администрирането на местните такси и цени на услуги на територията на община Грамада, а именно:

       §В Глава І -  Раздел І – Определяне размера на общинските такси и цени на услуги се прави следната промяна:
В чл.8 ал.4 досега съществуващия текст със съдържание :
  Чл.8.(4) /Нова – Решение № 286/30.01.2007 г.; Изм.с Решение № 236/30.12.2010 г.; Изм.с Решение № 205/30.12.2010 г./Не се събира такса за: сметосъбиране и сметоизвозване, когато услугата не се предоставя от общината или ако имотът не се ползва през цялата година и е подадена декларация образец от собственика или ползвателя до края на предходната година в общината по местонахождението на имота - се отменя

§ В Глава ІІ - Раздел ІІ „Такси за административни услуги ” се правят следните изменения и допълнения
Чл.17, ал.1., т.14 /Нова – Решение № 258 от 07.09.2006 г./ За издаване на данъчна оценка на недвижими имоти – 5,00 лв. се допълва и придобива следната редакция:
Чл.17, ал.1, т.14 /Нова – Решение № 258 от 07.09.2006 г./ За издаване на данъчна оценка на недвижими имоти –  в  5 - дневен срок от подаване на искането - 5,00 лв. 
§ В Глава ІІ - Раздел ІV „ Такси за детски ясли, детски градини, домашен социален патронаж” се правят следните изменения и допълнения:
Чл.25 ал.(2) Реалната издръжка  на едно лице представлява сбор от разходите за храна и съответната част от комунално-битовите и транспортни разходи за доставяне по домовете.
Месечните разходи се намаляват с даренията от местни и чуждестранни физически и юридически лица.,  
  се изменя и допълва както следва:

Чл.25 ал.(2) Реалната издръжка на едно лице включва месечните разходи за храна, миещи препарати и хигиенни материали, транспортни разходи за разнасяне на храната, както и съответната част от общите разходи  за електрическа и топлинна енергия, вода, канализация и битови отпадъци.
Месечните разходи се намаляват с даренията и помощите от дарителски програми и благотворителност.

Чл.25 ал (3) Дължимата такса се удържа от личните доходи на лицето – се изменя и придобива следният вид:
Чл.25 ал.3 Дължимата такса се събира от личните доходи на лицето и тя не може да бъде повече от 60% от тези доходи.

В Глава ІІ – Местни такси – Раздел V – Такса за битови отпадъци се правят следните допълнения: 
Чл.27.(Изм.-Решение № 10/28.11.2003 г.,Решение № 108/24.11.2004 г., Решение № 209/31.01.2006 г.; Допълва – Решение № 286/30.01.2007 г./) Таксата се заплаща за услугите по:
· Проучване, проектиране, изграждане, поддържане, експлоатация, закриване и мониторинг на депата за битови отпадъци;
· Събиране на битовите отпадъци и транспортирането им до депата или други инсталации и съоръжения за обезвреждането им;
· Осигуряване на съдове за съхраняване на битовите отпадъци – кофи и други;
· Почистване на уличните платна, площадите, алеите, парковете и други територии от населените места, предназначени за обществено ползване.
се изменя и придобива следният текст:

Чл.27ал.1.:Таксата се заплаща за услугите по събирането, извозването и обезвреждането в депа или други съоръжения на битовите отпадъци, както и за поддържането на чистотата на територията за обществено ползване в населените места.

Чл.28.(Изм. – Решение № 10/28.11.2003 г., Решение № 108/24.11.2004 г., Решение № 209/31.01.2006 г., Допълва – Решение № 286/30.01.2007 г.; Изм.с Решение № 236/30.12.2010 г.) Таксата се определя в годишен размер за всяко населено място с решение на ОбС въз основа на одобрена план – сметка включваща необходимите разходи за:
· Рециклиране и оползотворяване на битови отпадъци, включително отчисленията по чл.71 е от Закона за управление на отпадъците и таксата на общината съгласно договора от 04.01.2010 г. с Община Кула
· Събиране на битовите отпадъци и транспортирането им до депата или други инсталации и съоръжения за обезвреждането им.
· Осигуряване на съдове за съхраняване на битовите отпадъци – кофи и други;
· Почистване на уличните платна, площадите, алеите, парковете и други територии от населените места, предназначени за обществено ползване.
Се изменя и придобива редакция:
чл.28.Таксата се определя в годишен размер за всяко населено място с решение на общинския съвет въз основа на одобрена план - сметка за всяка дейност, включваща необходимите разходи за:
1.осигуряване на съдове за съхраняване на битовите отпадъци – контейнери, кофи и др.
2.събиране, включително разделно на битовите  отпадъци и транспортирането им до депата или други инсталации  и съоръжения за третирането им;
3.проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползатворяване на битови отпадъци включително отчисленията по чл.60 и 64 от Закона за управление на отпадъците;
4.почистване на уличните платна, площадите, алеите парковите и другите територии на населените места, предназначени за обществено ползване.

Чл.29./Изм. с Решение № 236/30.12.2010 г./Таксата  се определя в годишен размер за всяко населено място с решение на ОбС въз основа на одобрена план-сметка, включваща необходимите разходи за обезвреждане на депа за битови отпадъци.Когато общинският съвет не е взел решение, с което се определя размерът на таксата за битови отпадъци до 31.01.2011 г., от всеки длъжник се събира такса в размер на абсолютната стойност от предходната година.
се изменя и придобива следната редакция:
              Чл.29. Когато да края на предходната година общинския съвет не е определил размер на таксата за битови отпадъци за текущата година, таксата се събира на база действащия размер към 31 декември на предходната година.

Чл.29 А/Нов с Решение № 166 от 30.12.2009 г.; Изм. с Решение № 236/30.12.2010 г.; изм. с Решение № 18/30.12.2011 г.; изм. с Решение № 112/28.12.2012 г., изм. с Решение № 205/30.12.2013 г.; Изм. с Решение № 21/30.12.2015 г./ /ОбС определя такса за битови отпадъци за 2016 г. в промили върху данъчната оценка, съгласно приложената таблица № 1
се изменя и придобива следната редакция: 

Чл.29А: Размерът на такса битови отпадъци се определя в промили върху данъчната оценка съгласно приложение таблица № 1

Създава  се нов чл.30А, със следният текст: (ал.1)Не се събира такса за:
1.сметосъбиране и сметоизвозване, когато услугата не се предоставя от общината или ако имотът не се ползва през цялата година и е подадена декларация по образец от собственика или ползвателя до края на предходната година в общината по местонахождението на имота;
2. поддържане чистотата на териториите за обществено ползване - когато услугата не се предоставя от общината;
3. обезвреждане на битовите отпадъци и поддържане на депа за битови отпадъци и други съоръжения за обезвреждане на битови отпадъци - когато няма такива.
ал.2.За незастроени поземлени имоти в строителните граници на населените места собственост на физически и юридически лица се събира такса за поддържане чистотата за обществено ползване когато услугата се предоставя от общината.
ал.3.При промяна на декларираните по ал.1 обстоятелства собствениците, респ.ползвателите с учредено право на ползване, в 14 дневен срок уведомяват общинската администрация.
ал.4.В случайте, когато общинската администрация установи, че имота се ползва отпада правото по ал.1. и се заплаща дължимата такса заедно с полагащата се лихва за периода .
ал.5.Не се събира такса битови отпадъци за услугите, предоставени на молитвени домове, храмове и манастири, в които се извършва богослужебна дейност от законно регистрираните вероизповедания в страната, заедно с поземлените имоти, върху които са построени. Освобождаването е при условие, че имотите не се ползват със стопанска цел, несвързана с пряката им богослужебна дейност.

